སྙན་ངག་པ་རོ་བྷར་ཊི་ཧྥོ་རོ་སེ་ཊི་ནི་ཨ་རིའི་སྙན་ངག་པ་གྲགས་ཅན་ཞིག་ཡིན་ཞིང་།ཁོང་གི་སྙན་ངག་འདི་དབྱིན་སྐད་ཀྱི་སྙན་ངག་སྐད་གྲགས་ཆེ་ཤོས་ཀྱི་ཁོངས་སུ་བདམས་ཏེ།མི་རབས་ནས་མི་རབས་སུ་ཀློག་འདོན་བྱེད་ཀྱི་ཡོད།སྙན་ངག་འདིའི་ནང་།རྩོམ་པ་པོས་ནགས་ཚལ་ནང་ལམ་གྱི་གྱེས་མདོ་ཞིག་ཏུ་བསྒྲེངས་ཏེ།ལམ་དང་པོ་བཞག་སྟེ་གཉིས་པ་བདམས་པ་དང་།ལམ་དང་པོར་མ་འོངས་པར་བསྐྱར་ལོག་བྱ་འདོད་ཡོད་ཀྱང་།ལམ་གཉིས་པར་སོང་ན།གཉིས་པ་དེས་མུ་མཐུད་གཞན་དང་གཞན་དུ་འཁྲིད་ངེས་པས།བསྐྱར་ལོག་ཐུབ་མིན་སོམ་ཉི་ཡིན་པ་དང་།ཕྱིས་སུ་རྒས་དུས།རང་ཉིད་ཀྱིས་ལམ་དང་པོ་བདམས་དོན་ནི།དེ་ལ་རྒྱུ་འགྲུལ་བྱེད་མཁན་ཉུང་བ་ཡིན་ཚུལ་གྱི་བཅོས་མའི་རྒྱུ་མཚན་ཞིག་བཤད་རྩིས་ཡོད་ལུགས་བརྗོད་ཡོད།དབྱིན་སྐད་ནང་སྙན་ངག་འདིའི་སྡེབ་སྦྱོར་ལེགས་ཤིང་།དོན་གསལ་ལ།འདི་འདྲའི་འདམ་གའི་རིགས་ནི་མི་ཚེའི་ནང་རྒྱུན་དུ་བྱེད་དགོས་པ་ཞིག་ཡིན་པས།ཀློག་པ་པོ་ཚོས་བསྟན་དོན་རྒྱ་ཆེ་བར་ངོས་འཛིན་བྱེད་བཞིན་མཆིས།